b'\n_START_ARTICLE_\nKolegij predsednika Dr\xc5\xbeavnega zbora Republike Slovenije\n_START_PARAGRAPH_\nKolegij predsednika Dr\xc5\xbeavnega zbora je posvetovalno telo predsednika Dr\xc5\xbeavnega zbora, ki v primerih, ki jih dolo\xc4\x8da Poslovnik Dr\xc5\xbeavnega zbora, tudi odlo\xc4\x8da.\n_START_SECTION_\nDelovanje\n_START_PARAGRAPH_\nJe\xc2\xa0\xc2\xbbposvetovalno telo predsednika. Seje kolegija so javne. Kolegij sestavljajo predsednik in podpredsedniki dr\xc5\xbeavnega zbora, vodje poslanskih skupin in poslanca narodnih skupnosti. Pri delu kolegija sodeluje generalni sekretar dr\xc5\xbeavnega zbora, vodja zakonodajno-pravne slu\xc5\xbebe dr\xc5\xbeavnega zbora, lahko pa tudi predsedniki delovnih teles, predstavniki vlade, strokovni delavci dr\xc5\xbeavnega zbora in drugi udele\xc5\xbeenci. Kolegij obravnava vpra\xc5\xa1anja in pobude poslancev, ki se nana\xc5\xa1ajo na delo dr\xc5\xbeavnega zbora. O stali\xc5\xa1\xc4\x8dih kolegija do teh vpra\xc5\xa1anj in pobud obvesti poslance predsednik dr\xc5\xbeavnega zbora._NEWLINE_Kolegij odlo\xc4\x8da o predlogu za sprejetje predloga zakona po nujnem postopku (razen kadar predsednik vlade ve\xc5\xbee vpra\xc5\xa1anje zaupnice na sprejem zakona); predlogu za obravnavo predloga zakona po skraj\xc5\xa1anem postopku; predlogu, da se opravi predhodna obravnava zakona, \xc4\x8dasu trajanja seje dr\xc5\xbeavnega zbora in \xc4\x8dasu obravnavanja posameznih to\xc4\x8dk dnevnega reda ter o dolo\xc4\x8ditvi \xc4\x8dasa trajanja razprav poslancev oziroma poslanskih skupin in drugih udele\xc5\xbeencev seje; \xc5\xa1tevilu mest v delovnem telesu, ki pripada posamezni poslanski skupini, kateri poslanski skupini pripada mesto predsednika ali podpredsednika posameznega delovnega telesa; sestavi delegacij dr\xc5\xbeavnega zbora v mednarodnih parlamentarnih institucijah ter v mednarodnih organizacijah in v mednarodnih telesih; roku, v katerem lahko dr\xc5\xbeavni svet poda mnenje o zadevah z izredne seje dr\xc5\xbeavnega zbora; o zadevah, ki so uvr\xc5\xa1\xc4\x8dene na raz\xc5\xa1irjeni dnevni red seje dr\xc5\xbeavnega zbora, in o predlogu zakona, ki se predlaga po nujnem postopku ter tudi o drugih zadevah, ki jih natan\xc4\x8dneje dolo\xc4\x8da poslovnik dr\xc5\xbeavnega zbora._NEWLINE_V primerih, kadar kolegij odlo\xc4\x8da, je odlo\xc4\x8ditev kolegija sprejeta, \xc4\x8de predlog podpirajo vodje poslanskih skupin, katerih \xc4\x8dlani predstavljajo ve\xc4\x8d kot polovico vseh poslancev v dr\xc5\xbeavnem zboru. Ve\xc4\x8dinsko voljo kolegija ugotovi predsednik dr\xc5\xbeavnega zbora.\xc2\xab'